הויולן הישראלי **נתנאל פולק** עוסק בפעילות מוסיקלית ענפה ורב סגנונית בארץ ובעולם. בתחום המוסיקה העתיקה הוא משמש ויולן ראשי בתזמורת הבארוק של האיחוד האירופי ותזמורת הבארוק ירושלים, וחבר באנסמבל "הפניקס" ו"צלילים שלובים". כסולן הוא מופיע על במות רבות בארץ, גרמניה, צרפת, איטליה וארצות הברית, ולוקח חלק בפרויקטים קאמריים שמעלים על נס את המוסיקה הישראלית. בשנים האחרונו20ת יצירות ביצע והקליט יצירות רבות בביצוע בכורה, וכמה מהן אף הוקדשו לו. חבר מייסד של "האקדמיה לדרמה ליטורגית" (ניו יורק) העוסקת בביצוע אותנטי של אורטוריות לא מוכרות מהמאות ה17 וה18. מקים ופעיל בפרוייקט "Silenced Voices" (אוניברסיטת ייל, ארה"ב) העוסק במחקר וביצוע של מוסיקה מאת מלחינים נשכחים מברית המועצות.

נולד בירושלים, ולמד בקונסרבטוריון, התיכון והאקדמיה למוסיקה בעיר. זוכה מלגות הצטיינות מטעם קרן התרבות אמריקה – ישראל. שירת בצה"ל בתכנית מוסיקאי מצטיין. בוגר וחבר בצוות ההדרכה של תכנית גולדמן לנגנים צעירים במרכז למוסיקה ירושלים. סיים תואר שני בבית הספר ג'וליארד בניו יורק בהדרכת היידי קסטלמן (ויולה) וסינטיה רוברטס (ויולה בארוק). שימש כויולן ראשי בתזמורת הפילהרמונית הישראלית הצעירה, תזמורת האקדמיה למוסיקה בירושלים, תזמורת ג'וליארד, ואנסמבל ג'וליארד 415 למוסיקה עתיקה.